เอนโซ เปเรซ

เอนโซ นิโกลัส เปเรซ (Enzo Nicolás Pérez; เกิด 22 กุมภาพันธ์ ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้กับริเบร์เปลต
เปเรซเคยลงเล่นให่กับไบฟีกาเป็นเวลา 4 ปีและได้แชมป์ทั้งหมด 5 รายการ โดยฤดูกาลที่โดดเด่นที่สุดคือฤดูกาล 2013–14 ซึ่งได้แชมป์ในประเทศ 3 รายการ นอกจากนี้ยังได้ร่วมกับไบฟีกาในการเข้ารอบชิงชนะเลิศยูฟ่ายูโรปาลีก 2 ปีติดต่อกัน
==สโมสรอาชีพ==
===เริ่มต้นอาชีพ===
ฟาซิโอเกิดที่เมืองไมปู รัฐเมนโดซา เริ่มต้นเล่นให้กับเดปอร์ติโบไมปูในสโมสรเยาวชน จากนั้นจึงเริ่มเล่นสโมสรอาชีพให้กับโกดอยกรูซ โดยทำประตูให้กับโกดอยกรูซในนัดที่เสมอกับเบลกราโน 1–1 เมื่อวันที่ 9 กันยายน 2006 ทำให้เขากลายเป็นผู้เล่นคนแรกที่ทำประตูให้กับโกดอยกรูซในลีกสูงสุดของอาร์เจนตินา เขาทำประตูให้กับโกดอยกรูซไปทั้งหมด 12 ประตู จากนั้นในปี 2007 เปเรซย้ายไปร่วมทีมเอสตูเดียนเตส ได้รองแชมป์โกปาซูดาเมริกานา ฤดูกาล 2008 และได้แชมป์โกปาลิเบร์ตาโดเรสในปี 2009
===ไบฟีกา===
เมื่อวันที่ 8 มิถุนายน 2011 เปเรซเซ็นสัญญา 5 ปีกับไบฟีกาโดยมีค่าตัวตามคาดการณ์ 5.5 ล้านยูโรและหลังจากได้รับบาดเจ็บที่หัวเข่าจากการลงเล่นในรอบคัดเลือกยูฟ่าแชมเปียนส์ลีก ทำให้เขาถูกยืมตัวกลับไปยังเอสตูเดียนเตสเป็นเวลา 6 เดือน ในวันที่ 9 กุมภาพันธ์ 2012
ฤดูกาล 2012–13 เปเรซลงเล่นในตำแหน่งกองกลางคู่กับเนมันยา มาติช และมีบทบาทสำคัญให้กับทีม และในฤดูกาล 2013–14 บทบาทในทีมของเขาเพิ่มขึ้นจากการที่มาติชย้ายไปร่วมทีมเชลซีในวันที่ 15 มกราคม 2014 และเขากลายเป็นส่วนสำคัญในการพาทีมได้แชมป์ 3 รายการในประเทศและพาทีมเข้ารอบชิงชนะเลิศยูฟ่ายูโรปาลีก 2 ปีติดต่อกัน แต่อย่างไรก็ตามเปเรซไม่ได้เล่นในนัดชิงชนะเลิศที่แพ้ลูกโทษต่อสโมสรฟุตบอลเซบิยา 4–2 เนื่องจากติดโทษแบนจากรอบรองชนะเลิศที่พบกับยูเวนตุส เมื่อวันที่ 1 พฤษภาคม 2014 จากผลงานที่ยอดเยี่ยมทำให้เขาได้รับความสนใจจากหลาย ๆ ทีม ขณะที่ผู้จัดการทีมไบฟีกาได้กล่าวว่าเปเรซเป็นผู้เล่นที่ยากจะหาใครมาแทนที่ได้และเป็นดังสมองของทีม ในวันที่ 6 กรกฎาคม 2014 เปเรซได้รางวัลผู้เล่นแห่งปีของปรีไมราลีกา
===บาเลนเซียและริเบร์เปลต===
วันที่ 2 มกราคม 2015 เปเรซได้เซ็นสัญญากับบาเลนเซีย ด้วยค่าตัว 25 ล้านยูโร กลายเป็นนักฟุตบอลชาวอาร์เจนตินาที่มีค่าตัวแพงที่สุดเป็นอันดับ 10 และในวันที่ 4 มกราคม เขาได้ลงเล่นนัดแรกให้กับบาเลนเซียในนัดที่ชนะเรอัลมาดริด 2–1 ในลาลิกา
จากนั้นในวันที่ 29 มิถุนายน 2017 เปเรซกลับไปเล่นในลีกอาร์เจนตินาให้กับริเบร์เปลต
==การเล่นทีมชาติ==
เปเรซลงเล่นให้ทีมชาติอาร์เจนตินานัดแรกในวันที่ 30 กันยายน 2009 ภายใต้การคุมทีมของดิเอโก มาราโดนาในเกมกระชับมิตรที่พบกับกานา โดยชนะไปได้ 2–0
วันที่ 2 มิถุนายน 2014 เปเรซถูกเรียกตัวติดทีมชาติเพื่อเข้าแข่งขันฟุตบอลโลก 2014 โดยผู้จัดการทีมอาเลฆันโดร ซาเบลลา และหลังจากที่ดิ มาริอาได้รับบาดเจ็บในรอบก่อนรองชนะเลิศ ทำให้เปเรซได้ลงเล่นในรอบรองชนะเลิศรวมไปถึงนัดชิงชนะเลิศที่พบกับเยอรมนีซึ่งอาร์เจนตินาแพ้ไป 1–0 หลังจากช่วงต่อเวลาพิเศษ
ในเดือนพฤษภาคม 2018 เปเรซมีชื่ออยู่ในรายชื่อเบื้องต้นในการแข่งฟุตบอลโลก 2018 แต่ไม่มีชื่ออยู่ในรายชื่อรอบสุดท้าย อย่างไรก็ตามในวันที่ 9 มิถุนายน 2018 เขาถูกเรียกไปแทนที่มานูเอล ลันซินิที่มีอาการบาดเจ็บ
==สถิติอาชีพ==
===สโมสร===
===ทีมชาติ===
===ประตูในนามทีมชาติ===
ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่เปเรซทำประตูได้ 
{|class="wikitable plainrowheaders"
|-
!ประตูที่!!วันที่!!สนาม!!คู่แข่ง!!คะแนน!!ผล!!รายการแข่งขัน
|-
| 1 || 25 พฤษภาคม 2011 || สนามกีฬาเซนเตนาริโอ เรซิสเตนเซีย อาร์เจนตินา||  || align=center | 4–2 ||align=center| 4–2 || align=center | กระชับมิตร
|}
==เกียรติประวัติ==
===สโมสร===
โกดอยกรูซ
ปริเมราเบนาซิโอนัล: 2005–06
เอสตูเดียนเตส
โกปาลิเบร์ตาโดเรส: 2009
ปริเมราดิบิซิออน: 2010 Apertura
ไบฟีกา
ปรีไมราลีกา: 2013–14, 2014–15
Taça de Portugal: 2013–14
Taça da Liga: 2013–14
Supertaça Cândido de Oliveira: 2014
ริเบร์เปลต
โกปาอาร์เจนตินา: 2017, 2019
ซูเปร์โกปาอาร์เจนตินา: 2017
โกปาลิเบร์ตาโดเรส: 2018
เรโกปาซูดาเมริกานา: 2019
===รางวัลส่วนตัว===
O Jogo Team of the Year: 2013
LPFP Primeira Liga Player of the Year|Primeira Liga Player of the Year: 2013–14 
==อ้างอิง==
==แหล่งข้อมูลอื่น==
ข้อมูลของ เอนโซ เปเรซ ที่ ซ็อกเกอร์เวย์
บุคคลจากไมปู
กองกลางฟุตบอล
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในปรีไมราลีกา‎
ผู้เล่นสปอร์ลิชบัวอีไบฟีกา‎
ผู้เล่นในลาลิกา‎
ผู้เล่นสโมสรฟุตบอลบาเลนเซีย‎
ผู้เล่นกลุบอัตเลติโกริเบร์เปลต
ผู้เล่นในปริเมราดิบิซิออนเดอาร์เฆนตินา